भारतीय रिजर्व बैंक के गवर्नर रघुराम राजन द्वारा सितंबर में अपने कार्यकाल के अंत में पद से हटने के फैसले की पृष्ठभूमि में यह एक महत्वपूर्ण खबर आई है. आरबीआई के डिप्टी गवर्नर एचआर खान के उत्तराधिकारी की खोज के लिए एक पैनल कैबिनेट सचिव पीके सिन्हा की अध्यक्षता में बनाया गया है. पहले ऐसा पैनल रिजर्व बैंक के गवर्नर की अध्यक्षता में बनता था. हालांकि राजन अब भी चयन समिति के एक सदस्य के रूप में शामिल रहेंगे. लेकिन प्रेक्षकों का कहना है कि चयन पैनल में राजन की राय को ज्यादा महत्व शायद ही दिया जाए. प्रेक्षक इसके लिए एक पिछला उदाहरण देते है. सेबी के चेयरमैन यूके सिन्हा के उत्तराधिकारी की तलाश के लिए बने पैनल की अध्यक्षता कैबिनेट सचिव ने की थी और सदस्य के रूप में आर्थिक मामलों के सचिव थे.
 
भारतीय रिजर्व बैंक के गवर्नर रघुराम राजन द्वारा सितंबर में अपने कार्यकाल के अंत में पद से हटने के फैसले की पृष्ठभूमि में यह एक महत्वपूर्ण खबर आई है. आरबीआई के डिप्टी गवर्नर एचआर खान के उत्तराधिकारी की खोज के लिए एक पैनल कैबिनेट सचिव पीके सिन्हा की अध्यक्षता में बनाया गया है. पहले ऐसा पैनल रिजर्व बैंक के गवर्नर की अध्यक्षता में बनता था. हालांकि राजन अब भी चयन समिति के एक सदस्य के रूप में शामिल रहेंगे. लेकिन प्रेक्षकों का कहना है कि चयन पैनल में राजन की राय को ज्यादा महत्व शायद ही दिया जाए. प्रेक्षक इसके लिए एक पिछला उदाहरण देते है. सेबी के चेयरमैन यूके सिन्हा के उत्तराधिकारी की तलाश के लिए बने पैनल की अध्यक्षता कैबिनेट सचिव ने की थी और सदस्य के रूप में आर्थिक मामलों के सचिव थे.